Joe Donnelly

Joseph Simon «Joe» Donnelly (født 29. september 1955 i Massapequa i New York) er en amerikansk jurist, forretningsmann og politiker for Det demokratiske partiet. Han ble valgt inn i Senatet ved valget i 2012 og var senator til 2019. Han ble i mars 2022 USAs ambassadøre til Den hellige Stol.

Liv og virke
Bakgrunn
Joe Donelly ble født og vokste opp på Long Island. Han avla eksamen i jus ved Notre Dame University i 1981. Han praktiserte jus fram til 1996 da han startet trykkerifirmaet Marking Solutions.

 Politisk karriere 
Donelly var medlem i styret for en valgkomite og leder av et skolestyre i Indiana. Han gjorde et mislykket forsøk på å bli valgt til Attorney General i Indiana i 1988 og lyktes heller ikke komme inn i Indianas delstatsforsamling i 1990.

I 2006 ble han valgt inn i Representantens hus. 

I valgkampen foran senatsvalget i 2012 presenterte han seg som opptatt av middelklassens interesser, mens han anklaget sin motstander Richard Mourdock for å være en «Wall Street kandidat». Han fokuserte på å ville fjerne skattehull, redusere skattene for jobbskapere, kutte i offentlige utgifter for å få ned budsjettunderskuddet

Richard Mourdock var i utgangspunktet favoritt til å vinne valget. Meningsmålingene viste et forholdsvis jevnt løp, men med Murdock stort sett noe foran. Etter en debatt hvor Mourdock som er motstander av abort også etter voldtekt uttrykte at barn som var blitt unnfanget ved voldtekt var kommet til ved Guds vilje gikk imidlertid Donelly forbi. Han vant valget med ca. fem prosentpoeng flere stemmer enn Murdock.Seung Min Kim: Joe Donnelly upsets Richard Mourdock in Indiana Politico, 7. november 2012

 Politisk profil 
Donnelly tilhører en moderatMatthew Tully: Matthew Tully: Joe Donnelly is moderate by the numbers Indystars, 25. oktober 2012Mary Beth Schneider og Chris Sikich: In Senate race, Donnelly, Mourdock have completely different views on how to resolve the issues Indystar.com, 20. oktober 2012, delvis konservativ fløy i Det demokratiske partiet og er medlem av Blue Dog Coalition i kongressen som består av selverklærte moderate demokrater. Han er motstander av fri abort, tilhenger av liberale våpenlover, for øke minstelønner og ønsker å minske innvandringen gjennom sterkere grensevern og kontroll av arbeidsgivere.

 Referanser 

 Eksterne lenker 


Kategori:Jurister fra USA
Kategori:Kongressrepresentanter fra Indiana
Kategori:Senatorer fra Indiana
Kategori:Personer fra Massapequa
Kategori:USAs ambassadører til Den hellige stol
Kategori:Ambassadører fra USA